કોમેડિયન ભારતીના ઘરેથી મળ્યો ગાંજો, NCBએ પતિ-પત્નીને લીધા કસ્ટડીમાં | નવગુજરાત સમય
21-11-2020 01:01 PM
શનિવારે NCBએ કોમેડિયન ભારતી સિંહ અને તેના પતિ હર્ષ લિંબાચિયાના અંધેરી સ્થિત ઘરે રેડ પાડી હતી
બોલિવૂડ અભિનેતા સુશાંત સિંહ રાજપૂતના મોત મામલે ડ્રગ્સ એંગ્લ સામે આવ્યા બાદ નારકોટિક્સ કન્ટ્રોલ બ્યુરો દ્વારા બોલિવૂડ સ્ટાર્સને ત્યાં સતત રેડ પાડવામાં આવી રહી છે. શનિવારે NCBએ કોમેડિયન ભારતી સિંહ અને તેના પતિ હર્ષ લિંબાચિયાના અંધેરી, લોખંડવાલા અને વર્સોવા સ્થિત ઘરે રેડ પાડવામાં આવી હતી. ભારતી સિંહ અને હર્ષ લિંબાચિયાના ઘરેથી ગાંજો મળી આવ્યો હતો. જે બાદ તેમને કસ્ટડીમાં લઇ પૂછપરછ હાથ ધરવામાં આવી છે.
સુશાંત સિંહ રાજપૂતના મોત બાદ ડ્રગ્સ એંગ્લ સામે આવતાં એનસીબી દ્વારા આ અંગે તપાસ કરાઇ રહી છે. જે હેઠળ અત્યાર સુધી અનેક સેલિબ્રિટીઝના ઘરે દરોડા પાડવામાં આવ્યા છે. દિવાળી પહેલાં એક્ટર અર્જુન રામપાલને પણ પૂછપરછ માટે બોલાવવામાં આવ્યો હતો.
ભારતી સિંહે ધ કપિલ શર્મા શો, કોમેડી સર્કસ, ઝલક દિખલા જા, નચ બલિયે જેવા શોમાં એક્ટિંગ અને એન્કરિંગ કર્યું છે. ભારતી સિંહે 3 ડિસેમ્બર, 2017ના રોજ ટેલિવિઝન રાઇટર હર્ષ લિંબાચિયા સાથે લગ્ન કર્યા હતા. તેઓ અત્યારે સોની ટીવી પર ઇન્ડિયાઝ બેસ્ટ ડાન્સર નામનો શો હોસ્ટ કરી રહ્યાં છે.
આ મામલે સૌથી પહેલાં રિયા ચક્રવર્તી અને તેના ભાઇ શોવિક ચક્રવર્તીની ધરપકડ કરાઇ હતી. લગભગ એક મહિના બાદ રિયા બહાર નીકળી હતી. તે ઉપરાંત દીપિકા પાદુકોણ, રકુલ પ્રીત સિંહ અને સારા અલી ખાન સહિત અનેક જાણીતા એક્ટર્સની પૂછપરછ કરાઇ હતી.